Liggaams hitte | Health24
Ek wil net hoor hoe werk die beheer van 'n mens se liggaams hitte. My liggaamshitte is baie hoër as ander mense. Mense rondom trek truie en baadjies aan, dan kry ek nog warm. My kantoor lugrëelaar stel ek op 16 grade en hier by 18 rond, voel dit vir my net reg, dan loop ander uit en se dis te koud. My wederhelf le onder die duvet en slaap, dan le ek bo op, nie eens met die laken oor my nie. In die somer is my kussing, nat gesweet in die oggend en as ek gras sny, moet ek 'n waslap by my hou, want die sweet loop letterlik van my gesig af.
Liggaamshitte word beheer deur jou basale metaboliese spoed. Sommige persone s'n is hoer as ander . Dit is nie 'n probleem om erg bekommerd oor te wees nie. Jy kan wel jou huisdokter raadpleeg en hom/haar vra om 'n TSH toets te doen (skildklier toets). Dit kan wees dat jou skildklier se funksie baie hoog is en sodoende die simptomes veroorsaak.